CELEX: 32007R0287
Language: sl
Date: 2007-03-16 00:00:00
Title: Uredba Komisije (ES) št. 287/2007 z dne 16. marca 2007 o spremembi Priloge II k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora glede ginsenga, standardiziranih izvlečkov in njihovih pripravkov(Besedilo velja za EGP).

17.3.2007   
            
            
               SL
            
            
               Uradni list Evropske unije
            
            
               L 78/13
            
         
      UREDBA KOMISIJE (ES) št. 287/2007
   z dne 16. marca 2007
   o spremembi Priloge II k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora glede ginsenga, standardiziranih izvlečkov in njihovih pripravkov
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora (1) ter zlasti člena 3 Uredbe,
   ob upoštevanju mnenj Evropske agencije za zdravila, ki jih je oblikoval Odbor za zdravila za veterinarsko uporabo,
   ob upoštevanju naslednjega:
   
               (1)
            
            
               Vse farmakološko aktivne snovi, ki se v Skupnosti uporabljajo v zdravilih za uporabo v veterinarski medicini, namenjenih živalim za proizvodnjo živil, je treba oceniti v skladu z Uredbo (EGS) št. 2377/90.
            
         
               (2)
            
            
               Snov ginseng je vključena v Prilogo II k Uredbi (EGS) št. 2377/90 v kategorijo snovi, ki se uporabljajo v homeopatskih zdravilih za uporabo v veterinarski medicini za vse živalske vrste za proizvodnjo živil, pri čemer je njegova uporaba omejena na homeopatska zdravila za uporabo v veterinarski medicini, pripravljena v skladu s homeopatskimi farmakopejami v koncentracijah, ki ustrezajo pratinkturi in njenim raztopinam. Po pregledu vloge se zdi primerno vključiti nov vnos v Prilogo II, v kategorijo snovi rastlinskega izvora, za ginseng, standardizirani izvlečki in njihovi pripravki, za vse živalske vrste za proizvodnjo živil.
            
         
               (3)
            
            
               Uredbo (EGS) št. 2377/90 je zato treba ustrezno spremeniti.
            
         
               (4)
            
            
               Državam članicam je treba pred začetkom veljavnosti te uredbe omogočiti ustrezno obdobje, v katerem lahko izvedejo morebitne potrebne prilagoditve dovoljenj za dajanje v promet zadevnih zdravil za uporabo v veterinarski medicini, ki so bila odobrena v skladu z Direktivo 2001/82/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v veterinarski medicini (2), da se upoštevajo določbe te uredbe.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za zdravila za uporabo v veterinarski medicini –
            
         SPREJELA NASLEDNJO UREDBO:
   Člen 1
   Priloga II k Uredbi (EGS) št. 2377/90 se spremeni v skladu s Prilogo k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 16. maja 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. marca 2007
      
         
            Za Komisijo
         
         Günter VERHEUGEN
         
         
            Podpredsednik
         
      
   
   
      (1)  UL L 224, 18.8.1990, str. 1. Uredba, kakor je bila nazadnje spremenjena z Uredbo Komisije (ES) št. 1831/2006 (UL L 354, 14.12.2006, str. 5).
   
      (2)  UL L 311, 28.11.2001, str. 1. Direktiva, kakor je bila nazadnje spremenjena z Direktivo 2004/28/ES (UL L 136, 30.4.2004, str. 58).
   
      PRILOGA
      Naslednja snov se vnese v Prilogo II k Uredbi (EGS) št. 2377/90:
      6.   Snovi rastlinskega izvora
      
         
                     Farmakološko aktivna(-e) snov(-i)
                  
                  
                     Živalske vrste
                  
               
                     „Ginseng, standardizirani izvlečki in njihovi pripravki
                  
                  
                     Vse živalske vrste za proizvodnjo živil“